Tush av ZZ Top

«Tush» er ein song av det amerikanske bluesrockbandet ZZ Top og var den einaste singelen frå det fjerde albumet deira, Fandango!. Songen vart kåra til den 67. beste hardrocksongen gjennom tidene av VH1.

Komposisjon
Songen er ein 12-taktsblues i G. Innspelinga vart produsert av Bill Ham, og spelt inn og miksa av Terry Manning. Tittelen er tvitydig og syner både til eit slangord for rumpe og eit slangord for «luksuriøs» i følgje eit intervju med Dusty Hill i 1985 i magasinet Spin.

«Tush» er ein av fire songar på Fandango! som vert sungen av Dusty Hill.

Salslister
«Tush» nådde 20. plassen på Billboard Hot 100.

Liste (1975)PlasseringU.S. Billboard Hot 10019U.S. Cash Box Top 10011

Andre versjonar
 Iron Maiden har spelt songen på nokre av konsertane deira i 1980-åra. Ein versjon vart filma og gjeven ut i 2006 på albumet A Matter of Life and Death.
 Nazareth framførte ein versjon av songen i 1981 på konsertalbumet Snaz.
 Kenny Chesney gav ut ein countryversjon av songen i 2002 på albumet Sharp Dressed Men: A Tribute to ZZ Top.
 Whitesnake framførte ein versjon av songen på turneen deira i 1987/1988 med ein annan tekst,  «Tits».
 Joan Jett gav ut ein versjon av songen i 1990 på albumet hennar The Hit List
 Wolf Mail spelte inn ein versjon av songen i 2011 på albumet hans The Basement Session.
 Girl gav ut songen på albumet Live at the Exposition Hall, Osaka, Japan.
 Tygers of Pan Tang gav ut songen på fleire album, som Live at Wacken i 2001.
 Dumpy's Rusty Nuts spelte inn ein versjon av songen på konsertalbumet Somewhere In England (1983).
 Motörhead-songen «No Class» har eit liknande gitarriff.

Bruk i populærkulturen
Songen vart nytta i filmane An Officer and a Gentleman, Dazed and Confused, Sgt. Bilko, The Perfect Storm, Ghost Rider og The Bucket List.

Medverkande
Billy Gibbons - gitar
Dusty Hill - bass, vokal
Frank Beard - trommer

Kjelder
Denne artikkelen bygger på «Tush (ZZ Top song)» frå ,  den 30. september 2018. 
 oppgav desse kjeldene:

Kategori:ZZ Top-songar
Kategori:Songar skrivne av Frank Beard
Kategori:Songar skrivne av Dusty Hill
Kategori:Songar skrivne av Billy Gibbons
Kategori:Singlar frå 1975
Kategori:Songar frå 1975
Kategori:London Records-singlar
Kategori:Songar om rumper
Kategori:Songar om seksualitet
Kategori:Iron Maiden-songar
Kategori:Nazareth-songar
Kategori:Joan Jett-songar